Diari Oficial de la Generalitat Valenciana


Sumari del DOGV 3675, del 27-01-2000 (2000/350)

RESOLUCIÓ de 3 de novembre de 1999, de la Direcció General de Treball i Seguretat Laboral, per la qual s'ordenen el depòsit i la publicació del laude arbitral, sobre interpretació d'allò que s'ha disposat en l'article 23 del Conveni col·lectiu de manipulació i envasament per al comerç i l'exportació de cítrics de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2000/350


Data del document
:   03-11-1999

Organisme emissor
:   Conselleria d'Indústria i Comerç

Tipus de document
:   Resolució

Descriptors 

:   * agres
    * conveni col·lectiu
    * envasament

RESOLUCIÓ de 3 de novembre de 1999, de la Direcció General de Treball i Seguretat Laboral, per la qual s'ordenen el depòsit i la publicació del laude arbitral, sobre interpretació d'allò que s'ha disposat en l'article 23 del Conveni col·lectiu de manipulació i envasament per al comerç i l'exportació de cítrics de la Comunitat Valenciana. [2000/A350]
  
Vist el laude emés per la Comissió Arbitral composta en expedient PAV-55/99, seguit davant del Tribunal d'Arbitratge Laboral de la Comunitat Valenciana, sobre interpretació de l'article 23 del Conveni col·lectiu de manipulació i envasament per al comerç i l'exportació de cítrics de la Comunitat Valenciana, publicat en el Diari Oficial de la Generalitat Valenciana número 3.164, de 19 de gener de 1998, i de conformitat amb allò que s'ha disposat en l'article 24.4 de l'Acord de solució de conflictes laborals de la Comunitat Valenciana, publicat en el Diari Oficial de la Generalitat Valenciana número 2.990 de 13 de maig de 1997, i l'article 2.f del Reial Decret 1.040/1981, de 22 de maig, sobre registre i depòsit de convenis col·lectius de treball, aquesta Direcció General de Treball i Seguretat Laboral, de conformitat amb les competències que té transferides segons Reial Decret 4.105/1982, de 29 de desembre,
  
ACORDA
  
Primer
  
Ordenar-ne la inscripció en el Registre de Convenis Col·lectius de Treball d'aquesta direcció general, i el depòsit del text original del laude arbitral.
  
Segon
  
Disposar-ne la publicació en el Diari Oficial de la Generalitat Valenciana.
  
València, 3 de novembre 1999
  
El director general de Treball i Seguretat Laboral,
  
ROMÁN CEBALLOS SANCHO
  
Expedient: PAV-55/1999.
  
Laude arbitral
  
Que emeten els àrbitres Luis Delgado de Molina Hernández, Juan M. Ramírez Martínez i Carlos L. Alfonso Mellado, en conflicte sotmés per comité d'empresa de cooperativa agrícola de Gandia, Cooperativa Valenciana, i Cooperativa Agrícola de Gandia, Cooperativa Valenciana.
  
València, 23 de març de 1999
  
La Comissió Arbitral composta pels àrbitres mencionats més amunt, després de les oportunes deliberacions, ha dictat per unanimitat el present laude arbitral, de conformitat amb els següents
  
Antecedents de fet
  
1. Les parts sotmeten a arbitratge la següent qüestió concreta: «es determine l'increment aplicable al complement d'antiguitat consolidat per a la temporada 1998-1999 i 1999-2000, de conformitat amb allò que s'ha disposat en l'article 23 del Conveni col·lectiu de manipulació i envasament de cítrics de la Comunitat Valenciana (DOGV 19 de gener de 1998)».
  
2. Que l'esmentat conveni estableix en l'article 23, paràgraf 4, l'existència d'un complement d'antiguitat consolidada i fixa la forma en què s'hi hauran d'actualitzar els anys successius; la quantia d'aquesta actualització és el motiu de la discrepància sotmesa a la Comissió Arbitral. Respecte d'aquesta, actualitzat el dit paràgraf del conveni, disposa que «s'actualitzarà amb els mateixos increments percentuals que experimente el salari en el futur».
  
3. La representació dels treballadors entén que l'increment salarial per a la temporada 1998-1999 ha sigut d'un 6% i que aquest mateix serà l'increment per a la següent, en la mesura que han de tindre's en compte els dos increments que el conveni estableix i que operen sobre el salari, açò és, el previst en l'article 7, que és d'un 3%, i el previst en l'article 23, número 10, que serà així mateix d'un 3% addicional sobre el salari hora professional degudament actualitzat. La representació de l'empresa entén que el salari només ha experimentat un creixement del 3%, i que per tant aqueix és el percentatge que ha de tindre's en compte a efectes d'actualitzar el complement d'antiguitat consolidada abans esmentat.
  
4. Reunida la Comissió Arbitral, després de l'examen de la sol·licitud d'arbitratge i la resta de la documentació que hi ha en l'expedient arbitral, es va acordar convocar les parts per al dia 23 de març de 1999 a la seu del TAL. Es va mantindre reunió amb les parts, en la qual totes elles van exposar el que al seu dret va convindre, van efectuar els aclariments pertinents a sol·licitud dels àrbitres i van entregar com a documentació que s'incorpora a l'expedient el text del conveni publicat en el Diari Oficial de la Generalitat Valenciana de 19 de gener de 1998, i també la revisió salarial per a la temporada 1998-1999, publicada en el Diari Oficial de la Generalitat Valenciana de 16 de novembre de 1998, i l'acta de la Comissió Paritària del conveni de data 2 de febrer de 1999.
  
5. Que en el desenvolupament del present arbitratge s'han seguit les prescripcions legals, quant a la forma, i s'han respectat els principis i terminis del procediment arbitral.
  
Fonaments de dret
  
1. La resolució de la qüestió sotmesa a arbitratge passa per determinar si el concepte del salari a què es refereix l'article 23.4 del conveni comprén o no el complement de compensació del plus d'antiguitat que s'estableix en el mateix article números 8 a 10, perquè si formara part del salari, hauria de ser pres en consideració per a actualitzar el complement d'antiguitat consolidada. En aquest sentit el mateix conveni, en l'article 23.9 estableix que el dit complement de compensació «estarà incorporat des del primer any de vigència del conveni al salari hora professional que es recull en l'annex». Efectivament, les taules salarials, tant del primer any, com les corresponents al segon, publicades en el Diari Oficial de la Generalitat Valenciana de 16 de novembre de 1998, inclouen tant el 3% d'increment sobre els salaris vigents com el 3% d'increment addicional sobre els salaris actualitzats. La conseqüència d'això anterior és que certament el salari hora professional va experimentar un increment lleugerament superior al 6%, tant el primer any com el segon de vigència del conveni.
  
2. Es podria dubtar de si el concepte de salari utilitzat en l'article 23.4 del conveni és distint del concepte de salari hora professional i per tant l'increment d'aqueix concepte de salari no quedaria vinculat a l'experimentat pel salari hora professional. No obstant això, no pot estimar-se que siga així, perquè l'increment lleugerament superior al 6% es recull en les taules publicades en el Diari Oficial de la Generalitat Valenciana de 16 de novembre de 1998, no sols en el salari hora professional, sinó en tots els restants conceptes de salari continguts en les dites taules (salari base dia natural, retribució total 8 hores, salari total 40 hores). S'evidencia així que l'increment del salari ha comprés l'aplicació acumulada del 3% previst en l'article 7 del conveni i del 3% sobre el salari prèviament actualitzat previst en l'article 23.10 del conveni.
  
3. No podia ser-ne una altra la solució, si es té en compte que a tot l'anterior cal sumar que de conformitat amb l'article 26 de l'Estatut dels Treballadors el complement de compensació del plus d'antiguitat, independentment de quina siga la seua naturalesa real, té la naturalesa de salari, concepte a què es remet l'article 23.4 del conveni. Tot l'anterior condueix al fet que el complement d'antiguitat consolidada ha de revisar-se en el percentatge lleugerament superior al 6% que s'han incrementat tant el salari base com el salari hora professional del conveni i que serà el mateix que es produirà en la temporada següent per aplicació conjunta dels increments previstos en els articles 7 i 23.10 del conveni.
  
En virtut d'això, després de les oportunes deliberacions, aquesta Comissió Arbitral, per unanimitat, ha resolt, en el conflicte que li ha sigut sotmés per Comité d'Empresa de Cooperativa Agrícola de Gandia, Cooperativa Valenciana i Cooperativa Agrícola de Gandia Cooperativa Valenciana, concretar la part dispositiva del present laude en els següents termes: